kardosdrur/scandi-wiki huggingface dataset:
Wahl

Wahl (luxembourgsk: Wal) er en kommune og et byområde i Luxembourg. Kommunen, som har et areal på 19,74 km², ligger i kantonen Redange i distriktet Diekirch. I 2005 havde kommunen 748 indbyggere. 

Kommuner i Luxembourg
Saeul

Saeul (luxembourgsk: Sëll) er en kommune og et byområde i Luxembourg. Kommunen, som har et areal på 14,86 km², ligger i kantonen Redange i distriktet Diekirch. I 2005 havde kommunen 535 indbyggere. 

Kommuner i Luxembourg
Michael Nonbo

Michael Nonbo (født 16. november 1973) er en dansk tidligere fodboldspiller. I dag driver han ejendomsmæglervirksomhed i Risskov ved Aarhus.

Efter at have spillet 355 kampe for 4 klubber i Superligaen og over 600 kampe på topplan indstillede han karrieren i 2006.

Han er den spiller i Danmark der har modtaget flest gule kort i den bedste danske række.

I perioden 1990 – 1995 spillede han en del ungdoms-landskampe for bl.a. U-21 landsholdet.

Referencer

Eksterne henvisninger 
 Nonbo & Eland ejendomsmæglere
 

Fodboldspillere fra Danmark
Fodboldspillere fra Næstved IF
Fodboldspillere fra AGF
Fodboldspillere fra Viborg FF
Fodboldspillere fra SønderjyskE
Personer fra Næstved
Ejendomsmæglere fra Danmark
Treatment (film)

Treatment (på dansk behandling) er et fagudtryk for den anden del af filmskrivningsprocessen af et filmmanuskript. Filmens treatment er ofte kun en kladde, hvor forfatteren skriver sine idéer ned.

Film
Thomas Krause

Thomas Krause (født 23. april 1981) er en tidligere dansk fodboldspiller, der efter 13 år som aktiv fodboldspiller, lagde støvlerne på hylden. Han spillede senest for BK Frem.

Referencer

Eksterne henvisninger 
 

Fodboldspillere fra Danmark
Fodboldspillere fra Boldklubben Frem
Fodboldspillere fra Ølstykke FC
Fodboldspillere fra Viborg FF
Fodboldspillere fra Akademisk Boldklub
Personer fra København
Erik Jarlnæs

Erik Jarlnæs (født 16. september 1944) er en tidligere dansk atlet medlem i Københavns IF og fra 1970 i Holte IF.

Jarlnæs vandt tre danske mesterskaber på 400 meter hæk 1970-1972.

Jarlnæs spillede også håndbold i HG og var et kæmpetalent. Han er stadig en habil skakspiller i Frederiksberg Skakforening.

Danske mesterskaber 
  1975 400 meter hæk 54.0
  1975 110 meter hæk 15.1
  1972 400 meter hæk 52.8
  1971 400 meter hæk 53.0
  1970 400 meter hæk 53.1
  1970 110 meter hæk 14.7
  1968 400 meter hæk 53.6
  1968 4X100 meter 43,3
  1967 400 meter 48.4

Dansk rekord 
 200 meter hæk: 24,4 1967

Personlige rekorder 
 100 meter: 11,0 Gentofte 21. juni 1967
 200 meter: 21,9 1970
 400 meter: 48,7 1970
 110 meter hæk: 14,7 1970
 200 meter hæk: 24,4 1967
 400 meter hæk: 51,4 1970

Eksterne henvisningaer 
 DAF i tal – Erik Jarlnæs

Hækkeløbere fra Danmark
Atleter fra Københavns IF
Atleter fra Holte IF
Matias Bredahl Reedtz

Matias Bredahl Reedtz født 18. april 1987 i København, er en dansk atlet.

Reedtz var frem til 2006 i Trongårdens IF og er nu medlem af Københavns IF. Hans største merit er en bronzemedalje på 800 meter ved DM-inde 2009 samt en guldmedalje på 4x400 meter i 2007. Han har repræsenteret Danmark ved Universiaden på 800 meter i Beograd 2009 samt i Shenzhen 2011. Derudover har han løbet for Danmark' 4x400 meter stafethold ved U23EM i Kaunas i 2009.

Reedtz er matematisk student fra Østre Borgerdyd Gymnasium i 2006 og påbegyndte to år senere uddannelsen til bygningskonstruktør på Københavns Erhvervsakademi.

Hans mor Dorthe Reedtz født 1955 vandt det danske holdmesterskab i atletik.

Danske mesterskaber 
  2013 4 x 400 meter
  2010 4 x 400 meter
  2009 800 meter inde
  2008 4 x 400 meter
  2007 4 x 400 meter
  2007 4 x 200 meter inde
  2006 1000 meter stafet

Personlige rekorder 
 400 meter: 50,06 2009 
 800 meter: 1.52.23 2009

Eksterne henvisninger 
 Garverspas – Matias B. Reedtz
 Statletik – Matias B. Reedtz
 KIF-Running – Matias Bredahl Reedtz
 Reedtz' træningsblog – Matias Bredahl Reedtz

Sprintere fra Danmark
Atleter fra Københavns IF
Atleter fra Trongårdens IF
Personer fra København
Matias Bredahl
Mellemdistanceløbere fra Danmark
Robin Rich

Robin Rich født 16. marts 1967 er en tidligere dansk atlet.
 
Rich har som medlem af Københavns IF vundet en sølv- og tre bronzemedaljer på danske mesterskaber på 400 meter.

Danske mesterskaber 
  1997 400 meter 49.69
 1997 400 meter inde 51.19
  1993 400 meter 50.35
  1992 400 meter 50.36

Personlige rekorder 
 100 meter: 10.9h (+1.92) Tårnby 15. maj 1991
 200 meter: 22.49 (-2.6) Frederiksberg 8.juli 1997
 300 meter: 35.90 Hvidovre 2.maj 1998
 400 meter: 49.15 Odense 16. august 1997.
 800 meter: 1.59.34 Østerbro 9.august 2001.
 110 meter hæk: 17.6h (-1.0) Gundsø 14. juni 1990
 400 meter hæk: 59.2h Østerbro, 24. april 1995

Eksterne henvisninger 
 DAF i tal – Robin Rich

Sprintere fra Danmark
Atleter fra Københavns IF
AEGON Classic 2009

AEGON Classic 2009 er en professionel tennisturnering for kvinder, der bliver spillet udendørs på græsbaner og som markerer starten på kvindernes græsbanesæson. Årets turnering er den 27. udgave af turneringen, og den er en del af WTA Tour 2009, hvor den er kategoriseret som en WTA International-turnering. Kampene bliver afviklet i Edgbaston Priory Club i Birmingham, Storbritannien i perioden 8. – 14. juni 2009.

Resultater

Damesingle 

Hovedturneringen har deltagelse af 56 spillere. Heraf havde de 42 fået adgang på grundlag af deres placering på verdensranglisten, mens ti spillere havde kvalificeret sig via kvalifikationsturneringen (markeret med Q nedenfor), heraf to lucky loser (LL), som erstattede Mara Santangelo og Kaia Kanepi, som med kort varsel meldte afbud på grund af skader. Endelig var fire spillere blevet tildelt et wildcard (WC).

Kvartfinaler, semifinaler og finale

Første, anden og tredje runde

Kilder / eksterne henvisninger 
Lawn Tennis Association – AEGON Classic  
Sony Ericsson WTA Tour – AEGON Classic, Birmingham – Main Draw Singles  
Sony Ericsson WTA Tour – AEGON Classic, Birmingham – Qualifying Singles  

WTA Tour 2009
Feriehusudlejernes Brancheforening

Feriehusudlejernes Brancheforening er en forening for bureauer, som udlejer feriehuse i Danmark, herunder lokale og regionale udlejningsbureauer samt feriehusudlejende turistbureauer. Foreningen blev stiftet i 1977 og har som formål 
 at virke for en samlet, enig og stærk branche
 at styrke den kollegiale forståelse og samarbejdet mellem branchens udøvere i ind- og udland
 at varetage medlemmernes kommercielle og politiske interesser gennem medlemsmøder eller andre passende aktiviteter
 at virke for en generel højnelse af branchens anseelse, bl.a. ved at tilvejebringe og opretholde såvel etisk som forretningsmæssigt forsvarlige forhold inden for branchen.

Der udlejes ca. 30.000 sommerhuse gennem foreningens medlemmer.

Eksterne henvisninger
Hjemmeside for Feriehusudlejernes Brancheforening 

Brancheforeninger i Danmark
Turisme i Danmark
Etableret i 1977
Udlejning
Frase (musik)

En frase (græsk φράση phrássi: sætning, udtryk, vending, sml. strofe) er i den musikalske kompositionslære en lille meningsenhed - dvs. en slags musikalsk sætning, som består af et kortere eller længere toneforløb (også kaldet et motiv). Flere fraser kan danne en såkaldt periode.

Når fx en jazzmusiker med et soloparti spiller sin egen fortolkning af en melodi eller et musikalsk tema, foregår det ved, at denne via sin frasering improviserer små adskilte rækker af toneforløb (fraser), der passer til musikstykket.

Efter en gammel og enkel definition består en frase af netop så meget musik, som kan spilles eller synges i løbet af et åndedrag.

Se også
 Frasering – Bindebue – Legato: sammenbundet; der spilles uden ophold mellem de enkelte toner.
 Motiv – Periode – Tema – Figur – Melodi



Musikteori
Musikudtryk
Dinesen

Dinesen-familien er en kendt dansk slægt af officerer, godsejere og forfattere, der stammer fra Hagested Sogn ved Holbæk.

Slægtstræ

Kendte medlemmer af slægten 
 Adolph Wilhelm Dinesen (1807-1876), officer, kammerherre og fra 1839 ejer af herregården Katholm, søn af Jens Kraft Dinesen (1768-1827), gift med Dagmar Haffner.
 Wilhelm Dinesen (1845-1895), forfatter, officer, politiker og godsejer, søn af A.W. Dinesen, købte Rungstedlund i 1879, gift 1881 med I. Dinesen.
 Ingeborg Dinesen (døbt I. Westenholz) (1856-1939), sad i Hørsholm sogneråd 1909-1917, datter af M.L. og R. Westenholz, gift 1881 med W. Dinesen, mor til bl.a. Karen Blixen og Thomas Dinesen.
 M.J.N. Dinesen (1835-1915), jægermester og godsejer.
 Agnes Knuth (døbt A. Dinesen), ejer af Katholm fra 1916, gården overgik dernæst til familien Collet. 
 Wilhelm Dinesen (1865-1932), hofjægermester og godsejer.
 Wentzel Laurentzius Dinesen (1843-1916), hofjægermester, kammerherre og ejer af Katholm 1876-1916, ældste søn af A.W. Dinesen og farbror til Karen Blixen.
 Tore Dinesen (1933-2017), major og formand for Rungstedlundfondens bestyrelse fra 1968, ældste søn af T.F. Dinesen.

Kendte medlemmer af Westenholz-slægten i Dinesen-slægten 
 Regnar Westenholz (1815-1866), godsejer, etatsråd, minister og medgrundlægger af Hedeselskabet i 1866, gift med M.L. Westenholz, far til I. Dinesen, morfar til Karen Blixen.
 Mary Lucinde Westenholz (døbt M.L. Hansen) (1834-1915), datter af A.N. Hansen og Eliza Grut, gift med R. Westenholz, mor til I. Dinesen, mormor til Karen Blixen.
 Mary Bess Westenholz (1857-1947), forfatterinde, datter af M.L. og R. Westenholz, søster til Aage Westenholz og moster til Karen Blixen.
 Aage Westenholz (1859-1935), ingeniør og medejer af Karen Coffee Company Ltd., bror til I. Dinesen, farfar til A.R. Westenholz og morbror til Karen Blixen.
 Anders Regnar Westenholz (f. 1936) psykolog (cand.psych.) og forfatter, sønnesøn af A.R. Westenholz, der var bror til I. Dinesen og morbror til Karen Blixen.

Karen Blixen og hendes søskende 
 Ellen Dahl (døbt Ellen Alvilde Dinesen) (1886-1959), forfatterinde, gift 1916 med godsejer og overretssagfører Knud Dahl.
 Inger de Neergaard (døbt Inger Benedicte Dinesen) (1883-1922), koncertsangerinde, gift 1916 med godsejer Viggo de Neergaard.
 Karen von Blixen-Finecke (døbt Karen Christentze Dinesen) (1885-1962), forfatterinde, gift 1914 med Bror von Blixen-Finecke.
 Thomas Fasti Dinesen (1892-1979), civilingeniør (cand.polyt.), kaptajn, forfatter, officer og godsejer, gift 1926 med Jonna Dinesen (døbt J. Lindhardt). 
 Anders Runsti Dinesen (1894-1976), sekondløjtnant og ejer af Lerbæk 1925-1956, medlem af Rungstedlundfondens bestyrelse fra 1958.

Fodnoter 

 
Slægter fra Danmark
Queen's Club-mesterskaberne 2009

Queen's Club-mesterskaberne 2009 var en tennisturnering for professionelle mandlige spillere, der blev spillet udendørs på græsbaner i Queen's Club i London, Storbritannien i perioden 8. - 14. juni 2009. Det var den 107. udgave af Queen's Club-mesterskaberne siden den første turnering i 1890. Turneringen blev for første gang markedsført under navnet Aegon Championships, idet Aegon kort forinden havde tegnet et sponsorat af The Lawn Tennis Association og organisationens turneringer, hvis navne derfor kom til at afspejle sponsoratet. Indtil året før var den blevet spillet under navnet Stella Artois Championships. Turneringen var en del af ATP Tour 2009, hvor den var kategoriseret som en ATP World Tour 250-turnering, og den markerede starten på årets græsbanesæson.

Herresingleturneringen blev vundet af Andy Murray, som i finalen besejrede James Blake med 7−5, 6−4, og som dermed vandt sin fjerde titel i 2009 på ATP Tour og den 12. i alt i sin karriere. Men det var første gang, at skotten vandt Queen's Club-mesterskabet, og han blev samtidig den første britiske vinder af titlen siden Bunny Austin i 1938. I herredoublerækken gik sejren til Wesley Moodie og Mikhail Juzjnyj, som vandt med 6−4, 4−6, [10−6] i finalen over Marcelo Melo og André Sá. Det var andet år i træk, at brasilianerne måtte forlade herredoublefinalen som tabere.

Resultater

Herresingle 

Hovedturneringen havde deltagelse af 56 spillere. Heraf havde de 47 fået adgang på grundlag af deres placering på verdensranglisten, mens fire spillere havde kvalificeret sig via kvalifikationsturneringen (markeret med Q nedenfor). Endelig var fem spillere blevet tildelt et wildcard (WC). Forsvarende mester var spanieren Rafael Nadal, men han deltog ikke i årets turnering på grund af en knæskade.

Herredouble

Kilder / eksterne henvisninger 
 Lawn Tennis Association – AEGON Championships 
 ATP World Tour – AEGON Championships 2009 – Main Draw Singles  
 ATP World Tour – AEGON Championships 2009 – Qualifying Singles  
 ATP World Tour – AEGON Championships 2009 – Main Draw Doubles  

ATP Tour 2009
2009
Aksel Rosenlund

Aksel Rosenlund født 1966 er en tidligere dansk atlet.

Rosenlund har som medlem af Københavns IF vundet to individuelle bronzemedaljer ved de danske mesterskaber; 1994 på 1500 meter og 1995 på 3000 meter indendørs. Desuden DM-guld på 4 x 800 meter sammen med Michael Christiansen, Mogens Guldberg og Robert Kiplagat og bronze på 4 x 1500 meter stafetløb i 1994.
Aksel Rosenlund er en af de få danske løbere, som har slået Wilson Kipketer. Det skete ved et stævne på Østerbro stadion i september 1991 på distancen 1500 meter. Både Wilson og Aksel havde en time forinden løbet 400 m, hvor Wilson vandt.. Aksel Rosenlund driver siden 1993 firmaet Rosenlund Data.

Danske mesterskaber 
  1994 1500 meter 3:52,51
  1994 4 x 800 meter 7,32,00
  1994 4 x 1500 meter
  1995 3000 meter indendørs 8:35,09

Personlige rekorder 
 800 meter: 1:56,9 Østerbro Stadion, 4. juni 1997
 1000 meter: 2:37,2 Ballerup Atletikstadion, 25. august 1993
 1500 meter: 3:52,35 Aarhus Stadion, 7. juli 1994
 3000 meter: 8:35,09 Atleticum, Malmö (Sverige), 5. marts 1995 (indendørs)
 400 meter hæk: 63,2 Østerbro Stadion, 25. september 1995

Eksterne henvisninger 
 Statletik.dk Profil - Aksel Rosenlund
 De danske seniormesterskaber, Esbjerg 1994 - 1500 meter (Aksel Rosenlund bronzemedaljør)
 Rosenlund Data

Mellemdistanceløbere fra Danmark
Atleter fra Københavns IF
Hasbro

Hasbro Inc. (tidligere Hassenfeld Brothers) () er en amerikansk multinational legetøjs- og brætspilsproducent. Koncernens hovedsæde er i Pawtucket i Rhode Island. Majoriteten af virksomhedens produkter fremstilles i det østlige Asien. I 2009 var koncernens omsætning 4,07 mia. US $
Der var i 2012 omkring 10.000 ansatte i koncernen. I 2013 var virksomheden målt på omsætningen verdens tredjestørste legetøjsproducent efter Mattel og LEGO.

Virksomhedens kendte legetøjsprodukter omfatter bl.a. Action Man, My Little Pony, Transformers, Magic: The Gathering og Dungeons & Dragons.

Historie 
Hasbro blev etableret i 1923 med det daværende navn Hassenfeld Brothers. I 1968 blev dette forkortet til Hasbro Industries, og i 1984 overtog de firmaet Milton Bradley. Den 12. oktober 2021 døde den mangeårige direktør Brian Goldner.

Kilder

Eksterne henvisninger 

 Officielle webside

 
Etableret i 1923
Weigenheim

Weigenheim er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uffenheim.

Geografi 
Kommunen ligger i den sydlige del af Steigerwald.

Nabokommuner er (med uret, fra nord): Sugenheim, Markt Nordheim, Uffenheim, Gollhofen og Ippesheim.

Inddeling 
 Weigenheim (Weichni)
 Geckenheim (Geckni)
 Hasenmühle
 Lanzenmühle
 Reusch
 Schloss Frankenberg
 Zellesmühle

Eksterne henvisninger
Modena

Modena (lat. Mutina) er en norditaliensk universitetsby på sydsiden af Posletten. Den er en moderne industriby med et gammelt bycentrum intakt (Centro Storico). Byen ligger i regionen Emilia-Romagna og er hovedstad i provinsen Modena. 

Byen Modena har indbyggere. Universitetet i byen (Università degli Studi Modena e Reggio Emilia) blev grundlagt allerede i 1175. Modena er også sæde for et katolsk ærkebispedømme. Byens  Katedral, Torre della Ghirlandina og Piazza Grande har siden 1997 været på UNESCOs lister over verdensarv.

Byen kaldes for "motorhovedstaden", fordi berømte sportsvognsmærker som De Tomaso, Ferrari, Lamborghini, Maserati og Pagani har hovedkvarterer i byen eller dens nærhed. Motorcykelproducenten Ducati har hovedkvarter i Borgo Panigale, en vestlig forstad til Bologna, og ikke langt fra Modena.

Galleri

Referencer

Eksterne henvisninger
Jeppe Thomsen

Jeppe Allerslev Thomsen, født 10. januar 1977, er en dansk atlet.

Thomsen er opvokset i Jylland i den lille by Langå 10 km uden for Randers, men flyttede til København 2000.
Han var frem til 1999 i Randers Freja, derefter i Sparta Atletik foruden en kort periode 2006-2007 da han var medlem af Københavns IF. Han bor nu i Malmø hvor han løber for Malmö AI, 2009 vandt han det svenske mesterskab med sin svenske klub på 4 x 1500 meter.

Han har vundet seks danske mesterskaber på 800 (4) og 1500 meter (2). Han var på landsholdet på 1500 meter ved Europa cuppen i 2002 og på 800 meter i 2003 og 2005 med en fjerdeplads som bedste resultat.
Han deltog også i de nordiske mesterskaber i cross 2003, hvor det blev til en 18. plads.

Thomsen er uddannet folkeskolelærer.

Danske mesterskaber 
  2008 800 meter 1.56.30
  2008 1500meter 3.52.19
  2007 1500 meter 3:54,71
  2007 1500 meter inde 3:58.11
  2006 1500 meter 3:53.91
  2006 800 meter inde 1:54.83
  2004 800 meter 1:56.65
  2004 1500 meter 3:51.21
  2004 800 meter inde 1:53.12
  2004 1500 meter inde 3:56.30
  2003 800 meter 1:53.71
  2003 1500 meter 3:49.00
  2003 1500 meter inde 3:50.59
  2002 800 meter 1:53,21
  2002 1500 meter 3:51,87
  2002 1500 meter inde 3:51.10
  2001 800 meter 1:51,73
  2001 1500 meter 3:51.51
  2001 1500 meter inde 3:56.40

Personlige rekorder 
 800 meter: 1:52.10 Cardiff 17. juli 2004
 1500 meter: 3:48.02 Crystal Palace 25. august 2007

Eksterne henvisninger 
 DAF i tal – Jeppe Thomsen
 Statletik.dk Jeppe Thomsen

Mellemdistanceløbere fra Danmark
Atleter fra Randers Freja
Atleter fra Sparta Atletik
Atleter fra Københavns IF
Lærere fra Danmark
Personer fra Langå
Wilhelmsdorf (Mittelfranken)

Wilhelmsdorf er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er hjemsted for Verwaltungsgemeinschaft Hagenbüchach-Wilhelmsdorf. Wilhelmsdorf må ikke forveksles med Wilhermsdorf i Landkreis Fürth, der ligger 15 km væk.

Geografi 
Nabokommuner er Emskirchen og Oberreichenbach.

Inddeling 
Ud over Wilhelmsdorf, ligger i kommunen landsbyerne:
 Ebersbach
 Oberalbach
 Stadelhof
 Trabelshof
 Unteralbachermühle

Historie 
Wilhelmsdorf blev grundlagt af Hugenoterne, og indtil begyndelsen af det 20. århundrede var den protestantiske landsbykirke fransk præget.

Wilhelmsdorf var i det 19. århundrede kendt for strømpefabrikation; Omkring år 1900 grundlagde købmanden Edmund Boden og teknikeren Johann Christian Lotter en fabrik for passere og tegneredskaber som i det 20. århundrede gav Wilhelmsdorf en betydningsfuld rolle. I byens Zirkelmuseum fortælles mere om historien.

Eksterne henvisninger 

 Zirkelmuseum des Heimatvereins "Eintracht"
Gerry Weber Open 2009

Gerry Weber Open 2009 er en professionel tennisturnering for mænd, der bliver spillet udendørs på græsbaner og som markerer starten på mændenes græsbanesæson. Årets turnering er den 17. udgave af Gerry Weber Open, og den er en del af ATP World Tour 2009, hvor den er kategoriseret som en ATP World Tour 250-turnering. Kampene bliver afviklet i Gerry Weber Stadion i Halle, Tyskland i perioden 6. – 14. juni 2009.

Resultater

Herresingle 

Hovedturneringen har deltagelse af 32 spillere. Heraf havde de 24 fået adgang på grundlag af deres placering på verdensranglisten, mens fem spillere havde kvalificeret sig via kvalifikationsturneringen (markeret med Q nedenfor), heraf én lucky loser (LL) som erstattede den topseedede forsvarende mester Roger Federer, der med kort varsel meldte afbrud på grund af udmattelse oven på sejren i French Open ugen før. Endelig var tre spillere blevet tildelt et wildcard (WC).

Kilder / eksterne henvisninger 
 Gerry Weber Open   
 ATP World Tour – Gerry Weber Open 2009 – Singles Draw 
 ATP World Tour – Gerry Weber Open 2009 – Doubles Draw 
 ATP World Tour – Gerry Weber Open 2009 – Qualifying Singles Draw 

ATP Tour 2009
Gerry Weber Open
We Sing. We Dance. We Steal Things.

We Sing. We Dance. We Steal Things. er Jason Mrazs tredje studiealbum. Det blev udgivet den 13. maj 2008. Albummet fik en tredjeplads på Billboard 200, og blev dermed Jason Mrazs mest sælgende album nogensinde.

Spor 
 "Make It Mine" – 3:08
 "I'm Yours" – 4:03
 "Lucky" – 3:09
 "Butterfly" – 5:00
 "Live High" – 4:12
 "Love for a Child" – 4:06
 "Details in the Fabric" – 5:45
 "Coyotes" – 3:38
 "Only Human" – 4:03
 "The Dynamo of Volition" – 3:36
 "If It Kills Me" – 4:34
 "A Beautiful Mess" – 5:38

Fodnoter 

Jason Mraz
Album fra 2008
Landkreis Neustadt an der Waldnaab

Landkreis Neustadt an der Waldnaab (eller: Landkreis Neustadt a.d.Waldnaab) ligger i den nordlige del af Regierungsbezirk Oberpfalz  i den tyske delstat Bayern.  Naboer er mod nord Landkreis Tirschenreuth, mod øst den tjekkiske Plzeňský kraj, mod syd Landkreisene Schwandorf og Amberg-Sulzbach og mod vest Landkreis Bayreuth. Den kreisfri by Weiden in der Oberpfalz ligger som en enklave midt i Landkreis Neustadt. Landkreisene Neustadt og Tirschenreuth samt byen  Weiden udgør Regionen Nordoberpfalz.

Geografi 
Dele af Oberpfälzer Wald og Oberpfälzer Hügelland (bakkeland) ligger i landkreisen. De største floder ei området er Waldnaab, Haidenaab, Fichtelnaab og Pfreimd, alle sammen kilde- eller bifloder til  Naab, Der dannes ved sammenløbet af Waldnaab og Haidenaab i den sydlige del af landkreisen.

Trafik 
Hovedlinjen i jernbanetrafikken  følger Naabdalen fra nord mod syd; her har AG der Bayerischen Ostbahnen i 1863 bygget en jernbane fra  Regensburg til Weiden, som kort efter blev udvidet til Pressath og Bayreuth.
I de følgende år  1864 byggedes strækningen fra Weiden over Neustadt (Waldnaab) til Eger. Også banen fra Weiden over Weiherhammer mod Neukirchen–Nürnberg, der færdigbyggedes i 1875 var en del af Ostbahn.

Den videre udbygning af nettet blev overtaget af   Bayerischen Staatseisenbahnen.

Persontrafikken på disse lokalbanerer nedlagt:
 1959:  Floß–Flossenbürg                              (6 km)
 1962:  Grafenwöhr (Bf)–Kirchenthumbach              (15 km)
 1966/76: Pressath–Grafenwöhr (Bf)–Grafenwöhr Lager  (8 km)
 1975:  Floß–Vohenstrauß–Waidhaus–Eslarn (40 km)
 1992:  Neustadt–Floß (10 km)

Dermed er der persontrafik på 89 kilometer jernbane i landkreisen, hvor det var 168 kilometer, da det var på det højeste.

Byer og kommuner 

Kreisen havde   indbyggere pr.

Eksterne henvisninger 

 Officiel Website
 Parkstein: Historische Spurensuche – Die Junge Pfalz in Bayern (Haus der Bayerischen Geschichte)
Egyptens fodboldlandshold

Egyptens fodboldlandshold er det nationale fodboldhold i Egypten, og repræsenterer landet ved internationale turneringer. Holdet har tre gange, i 1934, 1990 og 2018, deltaget ved VM i fodbold, med en plads i 1/8-finalen i 1934 som det bedste resultat. I African Nations Cup har holdet deltaget 22 gange, og syv gange er det blevet til sejr. 1957, 1959, 1986, 1998, 2006, 2008 og 2010.

Egyptens fodboldlandshold har aldrig vundet en kamp ved en VM-slutrunde. I 1934 blev Egypten det første afrikanske hold til at spille ved VM. Da det kvalificerede sig i 1990, blev det det hold i VM historien, som havde haft den længste tidsperiode imellem to VM-kampe. 56 år og 16 dage var der gået.

Noter 

Fodboldlandshold i Afrika
Fodbold i Egypten
Rådhuspladsen Station

Rådhuspladsen Station er en undergrundsstation på den københavnske Metros Cityring. Rådhuspladsen Station ligger ikke overraskende på Rådhuspladsen, hvor HT-terminalen lå indtil marts 2010. Stationen er beliggende i takstzone 1 og åbnede d. 29. september 2019.

Stationens udformning 
Stationen er udformet med sorte keramiske plader, der skal referere til nattelivet på Rådhuspladsen.

Hovedtrappen er beliggende i den nordlige ende af pladsen ud mod Vester Voldgade, mens der er en bitrappe ud mod H.C. Andersens Boulevard. Midt på pladsen (omkring den gamle HT-terminal) er der en lund af træer.

Referencer

Eksterne henvisninger 

 Cityringens hjemmeside

Indre By (København)
Stationer på Københavns Metro Linje M3
Stationer på Københavns Metro Linje M4
Etableret i 2019